РЕПУБЛИКА СРБИЈА

ГРАД БЕОГРАД

ГРАДСКА ОПШТИНА МЛАДЕНОВАЦ

Комисија за спровођење поступка јавне набвке

Број: 03.10.404-8/2019

Датум: 18.2.2019. године

 На основу члана 63. став 3. и члана 54. став 13. тачка 1. Закона о јавним набавкама ("Сл. гласник РС", бр. 124/2012, 14/2015 и 68/2015), Комисија за спровођење поступка јавне набавке образована Решењем председника градске општине Младеновац бр. 03.10.404-8/19 од 12.2.2019. године, даје следеће:

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

 У поступку јавне набавке мале вредности услуге чишћења зграда ГО Младеновац, ЈНМВ бр. 2.1/2019, а поводом Захтева за појашњење конкурсне документације заинтересованог понуђача од 14.2.2019. године, Комисија даје следеће појашњење:

 Питања заинтересованог понуђача:

 1) Да ли захтевани извршиоци морају радити пуно радно време или је могуће радно време и краће од пуног радног времена?

 2)У ком времену услугу врше извршиоци даваоца услуге (само понедељак до петка или другачије)?

 3)У коме радном времену, раде извршиоци (четири извршиоца) након завршетка радног времена запослених Наручиоца (од до)?

 4)Да ли се код услуге прања стаклених површина, ради о доступним стакленим површинама, за које није потребно анагажовање лица обуених за рад на висини, као и опреме за рад на висини?

 5)Да ли се додатни услов техничког капацитета, може доказивати достављањем само Изјаве-Образац 13 и Уговор о закупу опреме захтеване у услову техничког капацитета?

 6)Молимо вас да нам дате одговор на неколико техничких питања:

 -Да ли је папарина галантерија која се захтева (тоалетни папир и убруси) самосложива или су у питању ролне?

 -Молимо вас да прецизирате ознаку папирне галантерије (тоалетни папир и убруси), у делу ознаке 1/500, да лије у питању 500 листова у једном паковању?

 -Да ли су за ампуле за освеживаче ваздуха, предвиђени носачи (зидни или неки други) и ако јесу, молимо вас да нам дате одговор који произвођач је у питању, као и тип носача?

Одговори:

1. Понуђач је дужан да предметну услугу пружи у складу са условима из конкурсне документације, а непосредне извршиоце ангажује у складу са Законом о раду, што може бити рад са пуним или непуним радним временом.
2. Радно време наручиоца је од 7,30-15,30 од понедељка до петка. Услуга се пружа према условима из конкурсне документације радним данима од 7,30-15,30 један извршилац, а остала четири после радног времена у зависности од организације пружаоца услуге. Једино у случају ванредне услуге је пружалац услуге у обавези да услугу пружи и у дане викенда, али само под условом да буде благоврмено обавештен од стране наручиоца.
3. У складу са претходним одговором, пружалац услуге ће сам организовати сатницу после радног времена наручиоца, а према сопственој процени колико је времена потребно да се услуга пружи у складу са условима из конкурсне документације. Наручилац је навео да морају бити ангажована најмање четири извршиоца, али то не искључује могућност да пружалац услуге ангажује већи број извршилаца ако сматра да ће на тај начин боље пружити услугу и у краћем временском интервалу.
4. Да - у питању су стаклене површине доступне за рад без додатне опреме за рад на висинама, у смислу скела и сл.
5. Да - у складу са условима из конкурсне документације довољан је образац бр. 13 и уговор о закупу опреме ако на тај начин понуђач доказује закониту државину.
6. У питању је самосложива папирна галантерија. Наручилац је навео 1/500 тоалет папира и убруса само због оквирне количине да би понуђачи знали колика је оквирна потрошња на месечном нивоу, али понуђачи могу обезбедити и паковања са мањим или већим бројем листића, под условом да по квалитету испуне услове из конкурсне документације (100% целулоза, двослојни).
7. У питању су апарати - освеживач простора са тајмером: AIRWIC FRESH MATIK. Апарати се каче на зид али су мобилни, односно скидају се приликом замене батерија и ампула (улошка од 250 ml).